Die outeurs, wat al drie aan die snykant van hul onderskeie dissiplines staan, daag die leser uit oor ons huidige beskouinge oor die werklikheid, moraliteit en die aard van bewussyn en lewe in die kosmos. Die soms verbluffende insigte wat hieruit voortvloei, sal geen leser onaangeraak laat nie.
Verder word daar ook gekyk na sake soos ontliggaamde intelligensie en niemenslike entiteite: is hierdie bloot inwoners van die verbeelding of bestaan hulle uit eie reg? Die taalgebruik van entiteite word geanaliseer en daar word spesifiek verwys na uitvinders soos byvoorbeeld Kekule wat die antwoorde waarna hy gesoek het, in drome gekry het.